**שאלות לסיכום הלימוד:**

1. כתוב את הדו-שיח המתואר בפיוט בין אברהם לשרה במילים שלך.
2. מה דבר יצחק לאביו בפיוט? האם הוא מסכים להישחט?
3. האם אתה מכיר אנשים שמוכנים למסור את הנפש שלהם? למען מה?
4. קרא את המדרש והבא ומצא היכן בפיוט השתמש בו ר' יהודה:

קהלת רבה, ט, ז

ראה ענן קשור על ההר, אמר: דומה שזה ההר שאמר לי הקב"ה להעלות את יצחק בני עליו.

אמר לו: יצחק בני, רואה אתה מה שאני רואה? אמר לו: הן. אמר לו: מה אתה רואה? אמר לו: ענן קשור על ההר.

אמר לאליעזר ולישמעאל נעריו: רואים אתם כלום? אמרו: לאו. אמר: הואיל ואין אתם רואים כלום והחמור אינו רואה כלום (שם) שבו לכם פה עם החמור, עם דומין לחמור.

5. הסבר והדגם את המושגים הבאים:

א. פיוט

ב. אקרוסטיכון

ג. חרוז

ד. פיזמון חוזר

6. כתוב 2 מאפיינים ספרותיים המייחדים כל בית ובית בפיוט.

7. ערוך רשימה של חמש מילים שאינך מבין את פירושם, וחקור במילון את פירושם.

8. עיין בשיר המצורף של נעמי שמר, כתוב על השוני והדמיון בינו לבין הפיוט.

עקידת יצחק / מילים ולחן: נעמי שמר

קח

את בנך

את יחידך

אשר אהבת

קח

את יצחק

והעלהו לעולה

על אחד ההרים

במקום

אשר אומר אליך

והעלהו לעולה

על אחד ההרים

בארץ מוריה

ומכל ההרים

שבארץ הזאת

תעלה צעקה גדולה:

הנה האש

והנה העצים

והינהו השה לעולה

ריבונו של עולם

המלא רחמים

אל הנער ידך אל תשלח

אל הנער ידך אל תישלח -

גם אם שבע נחיה ונזקין

לא נשכח כי הונף הסכין

לא נשכח

את בנך

את יחידך

אשר אהבנו

לא נשכח

את

יצחק